OPPDRAG POLITIBESØK

Tidsramme: 15–30 minutt

Som agent vil ein alltid lære meir, og kva høver vel betre enn å få besøk av ein ekte politietterforskar? Dersom det er mogleg: Inviter ein eller fleire representantar for det lokale politiet – til å kome med lure etterforskingstips. Føreslå 15–20 minutt, som ikkje er for omfattande. Ofte har politistasjonane politistudentar som har høve til å bli med.

Kanskje kan dei vise korleis dei plar ta fingeravtrykk? Eller gi tips om korleis ein kan bruke forstørringsglas? Eller røpe andre yrkesløyndommar?

Kontakt den lokale politistasjonen i god tid for å planleggje dette!

Ein aktivitet kan vere at alle lagar fingeravtrykk ved hjelp av ei stempelpute og så utforskar sitt eige fingeravtrykk gjennom forstørringsglas.